b"\n_START_ARTICLE_\n\xc3\x84skek\xc3\xa4rrskibet\n_START_PARAGRAPH_\n\xc3\x84skek\xc3\xa4rrskibet er vraget af et svensk vikingeskib, og blandt de bedst bevarede handelsskibe fra vikingetiden i Norden. Skibet blev fundet i \xc3\x84skek\xc3\xa4rr nord for Alafors vdd G\xc3\xb6ta \xc3\xa4lv. Det er blevet dateret til 930'erne._NEWLINE_Skibet blev fundet i 1933 under arbejdet med at grave et dige ved en strandeng. Det viste sig at v\xc3\xa6re en knarr. Skibet var et 16 m langt handelsskib med h\xc3\xb8jt fribord, og p\xc3\xa5 baggrund af de reparationer, der var udf\xc3\xb8rt p\xc3\xa5 p\xc3\xa5 skibet, mener man, at det har sejlet i omkring 100 \xc3\xa5r. Det har v\xc3\xa6ret designet til at indeholde en stor last. Hele skroget var bygget i egetr\xc3\xa6, og det var t\xc3\xa6tnet med f\xc3\xa5reuld og harpiks. Vraget er i dag udstillet p\xc3\xa5 G\xc3\xb6teborgs Stadsmuseum. Det er det eneste ordentlig bevarede vikingeskib fra Sverige.\n_START_SECTION_\nVidfamne\n_START_PARAGRAPH_\nS\xc3\xa4llskapet Vikingatida Skepp i G\xc3\xb6teborg byggede i 1994 en rekonstruktion af \xc3\x84skek\xc3\xa4rrskibet, kaldet Vidfamne. Navnet kommer fra den legendariske vikingekonge Ivar Vidfadme. Rekonstruktionen blev udf\xc3\xb8rt p\xc3\xa5 baggrund af fundet og fund af lignende vikingeskib i Danmark. Vidfamne har et r\xc3\xa5sejl p\xc3\xa5 88 m\xc2\xb2, og det har vist god s\xc3\xb8dygtighed under sejladser til b\xc3\xa5de Danmark og Norge. Det har opn\xc3\xa5et hastigheder p\xc3\xa5 op til 11 knob, og det har v\xc3\xa6ret muligt at krydse med skibet, hvilket man ikke tidligere tr\xc3\xb8de var muligt."